2021-2022-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

9 класс

Хуравсем

Пĕтĕмпе – 57 балл

1. *Тĕрĕс хурав: капан – стог ,сурат – скирд, вĕлле –улей, çурла – серп,тăпач – цепь. Пурĕ – 5 балл.*

2. Йăнăш тупăр та тÿрлетĕр, мĕншĕн çапла çырмаллине ăнлантарăр: IХ класс, том IV, V пай, XXI ĕмĕр. *Йăнăш тупнăшăн – 2 балл, тÿрлетнĕшĕн – 1 балл, ăнлантарнăшăн – 2 балл. Пурĕ – 5 балл. Хурав: IVтом. Кĕнекесенче произведени пайĕсене çырнă чухне цифрăна пĕрремĕш, сăмаха иккĕмĕш вырăна лартса çырмалла.*

3. Эсир алфавита лайăх пĕлетĕр-и? Кунта мĕнле сăвă йĕркисем пытаннă? Сăвă ятне, авторне çырăр.*Тĕрĕс тунăшăн – 3 балл, сăвă ятне пĕлнĕшĕн – 2 балл, авторне çырнăшăн – 2 балл. Пурĕ – 7 балл. Хурав: Ачаш ача пек Атăл ирхине: Ăш çил лăпкать, вăл тутлăн анаслать. «Атăл юрри». Митта Ваçлейĕ.*

4. *Пуласси* сăмаха вырăсла куçарăр. Чăваш литературинче хăш çыравçă çак ятпа хăйĕн сăввине пичетленĕ? *Тĕрĕс хуравшăн – 5 балл. Хурав: Грядущее. Çеçпĕл Мишши.*

5. 3-мĕш ĕçре мĕншĕн икĕ пăнчă лартнине ăнлантарăр. *Тĕрĕс хуравшăн – 5 балл. Çыхăну паллисĕр хутлă предложенинче иккĕмĕш пайĕ пĕрремĕш пайне ăнлантарать.*

6. Мĕн вăл эпилог? Тĕслĕхпе çирĕплетĕр. *Эпилог – хайлавăн хушса çырнă вĕçĕ; вăл композицин хушма сыпăкĕ; сюжетпа тÿрремĕнех çыхăнман; вулакана геройсен кайранхи пурнăçĕ пирки каласа парать. Сăмахран, А.Артемьев. «Симĕс ылтăн». Тулли те тĕрĕс хуравшăн 5 балл.*

7. Ултă йĕркерен тăракан сăвă çаврине \_\_\_\_\_\_\_\_\_ тесе калаççĕ. *Тĕрĕс хуравшăн – 5 балл. Хурав: секстет, секстина.*

8.  *Петĕр Хусанкай, «Йыхрав». Тĕрĕс пĕлнĕшĕн – 5 балл.*

9. «Нарспи» поэмăна кам çырнă? Чăваш халăх поэчĕ Яков Ухсайпа автор пурнăçĕнче мĕнле пĕрпеклĕхсем пур? *Автор ячĕпе хушаматне тĕрĕс пĕлнĕшĕн 2 балл, пĕрпеклĕхсене çырса панăшăн – 3 балл. Пурĕ – 5 балл. Хурав: К.В.Иванов. Пĕр ялта çуралнă, пĕр ятлă хайлавсем çырнă («Нарспи», «Шуйттан чури»).*

10. «Чăваш çырулăхĕ, чăваш литератури нихăçан та пулас çук, чăваш кĕнекине ĕне çинĕ, чăваш чĕлхи пĕтмелле» тетчĕç пур ăçтиçуксем. Акă вăл – пирĕн чăваш литератури!» - тесе калать Иван Яковлеич Яковлев «Нарспи» поэма пирки. Хăш хайлавран илнĕ çак йĕркесене? Хальхи чăваш литературинче «Нарспи» поэма пек чаплă произведенисем пур-и? Хăвăр шухăшăра çырса парăр. *Хурав: Александр Артемьев. «Хунавлах хăрнисем». Тулли те тĕрĕс хуравшăн 10 балл илме пулать.*